**DJEČJI VRTIĆI PETAR PAN VODNJAN**

**SCUOLE DELL' INFANZIA PETAR PAN DIGNANO**

S. Rocco 17, Vodnjan - Dignano

OIB 12242845735

KLASA: 400-02/24-01/1

URBROJ: 2163-10-1-24-01-1

**PRIJEDLOG GODIŠNJEG IZVRŠENJA FINANCIJSKOG PLANA**

**PRORAČUNSKOG KORISNIKA**

**D.V.-S.I. PETAR PAN VODNJAN-DIGNANO**

**ZA RAZDOBLJE OD 01.01.2023. DO 31.12.2023.**

U Vodnjanu, ožujak 2024.

**OBRAZLOŽENJE IZVRŠENJA FINANCIJSKOG PLANA**

**ZA RAZDOBLJE OD 01.01.2023. DO 31.12.2023.**

**OBRAZLOŽENJE OPĆEG DIJELA IZVRŠENJA FINANCIJSKOG PLANA**

U financijskom planu za 2023. godinu planirani su **ukupni prihodi i primici** za 2023. godinu u iznosu od 1.302.500,00 eura a odnose se na prihode poslovanja. Ukupno ostvareni prihodi poslovanja za razdoblje od 01.01.2023. do 31.12.2023. godine iznose 1.236.941,10 eura, indeks 118,17 u odnosu na isto razdoblje prethodne godine kada su iznosili 1.046.716,62 eura. U odnosu na financijski plan indeks izvršenja je 94,97.

**Prihodi iz nadležnog proračuna** za financiranje redovne djelatnosti iznose 942.188,38 eura, indeks 126,02 u odnosu na isto razdoblje prethodne godine kada su iznosili 747.641,91 eura. U odnosu na financijski plan indeks izvršenja je 98,20.

Prihodi za financiranje rashoda poslovanja iznose 892.073,69 eura te su u odnosu na proteklu godinu kada su iznosili 712.322,52 eura povećani zbog primjene II. Izmjena i dopuna Kolektivnog ugovora od 01.siječnja 2023. godine, temeljem kojeg je povećana osnovica za obračun plaće, te je samim time veći ukupni rashod za bruto plaću.

Prihodi za financiranje rashoda za nabavu nefinancijske imovine iznose 19.937,50 eura a odnose se na nabavu maloteretnog dizala za DV Vodnjan.

Prihodi iz nadležnog proračuna za financiranje izdataka za financijsku imovinu i otplatu zajmova iznose 30.177,19 eura, indeks 85,44 u odnosu na isto razdoblje prethodne godine kada su iznosili 35.319,39 eura. Navedeni prihod se odnosi na sredstva koja su potrebna za otplatu glavnice i redovne kamate dugoročnog kredita sukladno otplatnom planu.

**Prihodi po posebnim propisima** za 2023. godinu planirani su u iznosu od 198.550,00 eura. Ostvareni su u iznosu 169.662,30 eura, indeks 113,65 u odnosu na isto razdoblje prethodne godine kada su iznosili 149.289,40 eura a odnose se na participaciju roditelja u cijeni usluge. Veći su u odnosu na 2022. godinu s obzirom na manji broj bolovanja djece ukidanjem Odluke o umanjenju cijene usluga u slučaju izrečene mjere izolacije/samoizolacije temeljom kojeg su korisnici ostvarivali pravo na umanjenje cijene. U odnosu na financijski plan indeks izvršenja je 85,45.

**Prihodi od prodaje proizvoda i roba te pruženih usluga i prihodi od donacija** planirani su iznosu od 127.500,00 eura. Ostvareni su u iznosu od 110.195,55 eura dok su protekle godine iznosili 132.217,73 eura, indeks 83,34. U odnosu na financijski plan indeks izvršenja je 86,43.

Prihodi od prodaje proizvoda i roba te pruženih usluga ostvareni su u iznosu od 103.151,37 eura dok su protekle godine iznosili 98.308,98 eura, indeks 104,93. Odnose se na prihode od usluge pripreme i isporuke ručkova drugim korisnicima. Od 01. siječnja 2023. odlukom Upravnog vijeća ustanove povećala se jedinična cijena ručka sa 2,26 eura na 2,65 eura.

Prihodi od tekućih donacija od ostalih subjekta izvan općeg proračuna ostvareni su u 2023. godini u iznosu od 4.787,18 eura a odnose se na tekuće donacije Talijanske Unije, Zajednice Talijana "Armando Capolicchio" iz Galižane i Zaklade Infobip.

Prihodi od kapitalnih donacija od ostalih subjekta izvan općeg proračuna ostvareni su u 2023. godini u iznosu od 2.257,00 eura a odnose se na donacije Talijanske Unije.

**Prihodi od pomoći proračunskim korisnicima iz proračuna koji im nije nadležan** planirana su u iznosu od 17.000,00 eura. Ostvareni su u iznosu 14.894,50 eura, indeks 84,79 u odnosu na isto razdoblje prethodne godine kada su iznosili 17.565,86 eura. U odnosu na financijski plan indeks izvršenja je 87,61.

Iznos od 12.306,40 eura odnosi se na tekuće pomoći iz državnog proračuna od Ministarstva znanosti i obrazovanja za sufinanciranje programa javnih potreba koji se ostvaruju u dječjim vrtićima za provedbu programa predškolskog odgoja i obrazovanja za djecu predškolske dobi pripadnika nacionalnih manjina, za djecu u programu predškole, za darovitu djecu te za djecu s teškoćama. Iznos od 2.588,10 eura odnosi se na tekuće pomoći iz državnog proračuna od Ministarstva znanosti i obrazovanja za sufinanciranje roditeljskog udjela u cijeni predškolskog odgoja za djecu pripadnike romske nacionalne manjine.

**Ukupni rashodi i izdaci** za 2023. godinu planirani su u iznosu od 1.308.514,00 eura. Ukupno ostvareni rashodi iznose 1.232.351,52 eura, od toga 1.172.548,66 eura se odnosi se rashode poslovanja, 31.374,74 eura na rashode za nabavu nefinancijske imovine a 28.428,12 eura na izdatke za financijsku imovinu i otplatu zajmova.

**Rashodi poslovanja** ostvareni su u iznosu od 1.172.548,66 eura, indeks 116,88 u odnosu na isto razdoblje prethodne godine kada su iznosili 1.003.245,90 eura. U odnosu na financijski plan indeks realizacije je 94,31.

Rashodi za zaposlene ostvareni su u iznosu od 886.463,54 eura, indeks 96,93 u odnosu na financijski plan. Od toga plaće (bruto) iznose 717.910,65 eura te su povećane u odnosu na proteklu godinu kada su iznosile 585.307,32 eura, indeks 122,66 zbog primjene II. Izmjena i dopuna Kolektivnog ugovora od 01. siječnja 2023. godine, temeljem kojeg je povećana osnovica za obračun plaće, te je samim time veći ukupni rashod za bruto plaću.

Ostali rashodi za zaposlene iznose 55.701,61 eura te su povećani u odnosu na proteklu godinu kada su iznosili 52.748,73 eura, indeks 105,60 a zavise o broju zaposlenika koji ostvare pravo na isplatu jubilarne nagrade, naknade za bolest, invalidnost i smrtni slučaj, naknadu za duže bolovanje preko 90 dana, pravo na otpremninu zbog odlaska u mirovinu te naknadu za neiskorišteni godišnji odmor.

Navedeni iznos odnosi se na isplatu otpremnine zdravstvenoj voditeljici prilikom odlaska u mirovinu, naknade za neiskorišteni godišnji odmor za 3 djelatnika, na isplatu šest jubilarnih nagrada, tri naknade za duže bolovanje preko 90 dana, jednu potporu za smrtni slučaj u obitelji, 1 novčanu naknadu za radne rezultate, regres, dar u naravi, božićnicu, dar djeci te kurativnu zdravstvenu zaštitu.

Materijalni rashodi planirani su u ukupnom iznosu od 324.800,47 eura. Ostvareni su u iznosu od 282.306,93 eura. U odnosu na financijski plan indeks realizacije je 86,92.

Naknade troškova zaposlenima ostvarene su u iznosu od 59.517,71 eura dok su protekle godine iznosile 41.205,42 eura, indeks 144,44.

Povećanja su zabilježena na svim pozicijama – na poziciji službena putovanja, stručno usavršavanje zaposlenika – odnosi se na održane STEM edukacije za odgojitelje ranog i predškolskog odgoja te stručni tim u okviru ovogodišnjeg projekta „STEAM u vrtiću“, na izobrazbu u području javne nabave za tajnicu vrtića, na seminare za ravnateljicu, vod. računovodstva i tajnicu te na polaganje obaveznog tečaja higijenskog minimuma za tehničko osoblje. Naknada za prijevoz te ostale naknade troškova zaposlenima koje se odnose na naknadu za prehranu radnika su ostvarene u većem iznosu od proteklog razdoblja zbog povoljnijih prava temeljem primjene II. i III. Izmjena i dopuna Kolektivnog ugovora u 2023. godini.

Rashodi za materijal i energiju ostvareni su u iznosu od 156.900,38 eura dok su protekle godine iznosili 148.359,43 eura, indeks 105,76.

Najveća promjena u indeksu je zabilježena na poziciji materijal i dijelovi za tekuće i investicijsko održavanje te na poziciji službena, radna i zaštitna odjeća i obuća. Najznačajnija pozicija materijal i sirovine ostvarena je u iznosu od 94.937,12 eura, indeks 112,95 u odnosu na proteklu godinu kada je iznosila 84.055,25 eura a odnosi se pretežno na nabavu namirnica za kuhinju te bilježi porast zbog inflacije cijena.

Rashodi za usluge smanjeni su u odnosu na prethodnu godinu te iznose 55.537,72 eura indeks 83,89.

Usluge telefona, pošte i prijevoza iznose 4.189,03 eura te su se povećali u odnosu na 2022. godinu kada su iznosili 2.985,68 eura zbog povećanja pozicije prijevoza a odnosi se na autobusni prijevoz djece.

Usluge tekućeg i investicijskog održavanja ostvarene su u iznosu od 18.960,24 eura te su smanjene u odnosu na proteklu godinu kada su iznosile 36.577,58 eura, indeks 51,84. Do veće razlike je došlo jer su se osim redovnog održavanja postrojenja, opreme i prijevoznih sredstva u 2022. godini izvršila sanacija krova i terase zgrade matičnog objekta u Vodnjanu u iznosu od 25.864,36 eura.

Zakupnine i najamnine iznose 1.524,69 eura a odnose se na najam printera i najam spremnika za plin.

Zdravstvene usluge ostvarene su u iznosu od 8.159,65 eura indeks 167,06 u odnosu na proteklu godinu kada su iznosile 4.884,33 eura. Sukladno Kolektivnom ugovoru ugovorena je polica dodatnog zdravstvenog osiguranja djelatnika.

Intelektualne i osobne usluge iznose 3.220,39 eura te također bilježe povećanje u odnosu na proteklu godinu kada su iznosili 2.412,85 eura indeks 133,47 a odnose se na ugovor o djelu za mađioničara za Dan vrtića, za izradu procjene stanja stabla za DV Vodnjan te mjesečne troškove angažiranja službenika za zaštitu podataka.

Ostale usluge iznose 1.836,37 eura u odnosu na proteklu godinu kada su iznosile 1.405,88 eura indeks 130,62 a odnose se na troškove tehničkog pregleda pri registraciji dva vozila, usluge tehničke zaštite, usluge izrade fotografija, tiskarske usluge te usluge izrade godišnjih Fina digitalnih certifikata.

Ostali nespomenuti rashodi poslovanja iznose 10.351,12 eura, indeks 98,2 u odnosu na proteklu godinu kada su iznosili 10.543,40 eura.

Naknade za rad predstavničkih i izvršnih tijela ostvaren je u iznosu od 2.014,95 eura indeks 64,1 u odnosu na isto razdoblje prethodne godine kada su iznosile 3.143,09 eura, a do razlike je došlo zbog promjene u načinu obračuna naknade vijećnicima. U protekloj godini naknada je zavisila o broju održanih sjednica Upravnog vijeća dok se u 2023. godini naknada obračunava po mjesečnom paušalu.

Pristojbe i naknade ostvarene su u iznosu od 3.358,51 eura indeks 141,72 u odnosu na isto razdoblje prethodne godine kada su iznosile 2.369,90 eura a do povećanja na navedenoj poziciji je došlo zbog uvećanog mjesečnog izdataka za novčanu naknadu poslodavca zbog nezapošljavanja osoba s invaliditetom.

Financijski rashodi u 2023. godini planirani su u ukupnom iznosu od 3.900,33 eura. Ostvareni su u iznosu od 3.778,19 eura, indeks 96,87 u odnosu na financijski plan.

Rashodi za redovne kamate za primljeni kredit sukladno otplatnom planu za 2023. godinu su iznosili 1.749,40 eura dok se iznos od 2.028,79 eura odnosi na redovne troškove bankarskih usluga i usluga platnog prometa, te su povećani u odnosu na proteklu godinu zbog povećanja cijene usluge banke.

**Rashodi za nabavu nefinancijske imovine** planirani su u iznosu od 36.783,20 eura.

Ostvareni su u iznosu 31.374,74 eura indeks 678,11 u odnosu na isto razdoblje prethodne godine kada su iznosili 4.626,77 eura.

Rashodi za nabavu postrojenja i opreme ostvareni su u iznosu od 30.760,32 eura. Nabavljena je uredska oprema u iznosu od 4.502,20 eura u vidu računala za zbornicu u DV Galižani, računala za ured ravnatelja, donacije laptopa i printera za talijansku skupinu u M.O Vodnjan, laptopa i printera za talijansku skupinu u DV Galižana, te nabavu ormara također iz donacije. Nabavljena je komunikacijska oprema u iznosu od 599,00 eura u vidu donacije Tv uređaja za talijansku skupinu u DV Vodnjan. Nabavljena je sportska i glazbena oprema (pješčanik s poklopcem, piramida za gimnastiku, bicikli, zvučnici i glazbene linije) u vrijednosti od 5.721,62 eura, te uređaji, strojevi i oprema u iznosu od 19.937,50 eura a odnosi se na maloteretno dizalo za DV Vodnjan.

Nematerijalna proizvedena imovina iznosi 614,42 eura a odnosi se na nabavu dodatne aplikacije uredsko poslovanje za tajnicu u postojećem programu.

**Izdaci za otplatu glavnice primljenih kredita i zajmova** planirani su u iznosu od 28.500,00 eura. Ostvareni su u iznosu od 28.428,12 eura, indeks 99,75 u odnosu na financijski plan. Sukladno otplatnom planu dugoročnog kredita u navedenom periodu otplaćene su četiri rate glavnice kredita.

**Preneseni višak/manjak iz prethodnih godina** koje se planira pokriti/raspodijeliti u 2023. godini u ukupnom iznosu od 6.014,00 eura prema izvorima financiranja iznosi:

-višak prihoda poslovanja iz izvora opći prihodi i primici iznosi 0,33 eura

-višak prihoda poslovanja iz izvora vlastiti prihodi iznosi 6.662,62 eura

-višak prihoda poslovanja iz izvora donacije iznosi 2.671,05 eura

-manjak prihoda od nefin. imovine iz izvora vlastiti prihodi iznosi 3.320,00 eura

Realiziran višak prihoda poslovanja te manjak prihoda od nefinancijske imovine iz proteklih godina u izvještajnom periodu je 6.014,00 eura što znači da je realiziran u cijelosti, indeks 100,00.

**OBRAZLOŽENJE POSEBNOG DIJELA FINANCIJSKOG PLANA**

**SAŽETAK DJELOKRUGA RADA I OBRAZLOŽENJE PROGRAMA**

Dječji vrtići Petar Pan Vodnjan – Scuole dell' infanzia Petar Pan Dignano je javna ustanova koja u okviru svoje djelatnosti ranog i predškolskog odgoja ostvaruje program njege, odgoja, obrazovanja, zdravstvene zaštite, prehrane i socijalne skrbi djece od navršenih godinu dana do polaska u osnovnu školu.

D.V.-S.I. Petar Pan Vodnjan-Dignano ostvaruje svoju djelatnost u matičnoj kući u Vodnjanu, S.Rocco 17 i u područnim odjeljenjima u Galižani, Veli Vrh 5 i u Peroju, Peroj 218.

Vrtić provodi program rada predškolskog odgoja i obrazovanja kroz redovni cjelodnevni 10-satni program te redovni 6-satni program kroz četiri jasličke i četiri vrtićke skupine s radom na hrvatskom jeziku i tri vrtićke skupine s radom na talijanskom jeziku.

U redovitom radu implementirani su slijedeći programi: program predškole, program za djecu pripadnika talijanske nacionalne manjine, program za darovitu djecu i program za djecu sa posebnim potrebama. Sukladno projektu Desetljeća za uključivanje Roma, djeca romske nacionalnosti integrirana su u redovne programe. Kod planiranja aktivnosti vodi se po načelima individualizma, nepristranosti i interdisciplinarnosti.

O realizaciji odgojno-obrazovnog rada brine se 25 odgojiteljica, pedagoginja, od mjeseca studenog i psihologinja, do mjeseca travnja zdravstvena voditeljica na pola radnog vremena te ravnateljica. Uprava Vrtića i tajništvo smještena je u DV Vodnjan, dok je tehnički i pomoćni kadar - ukupno 16 radnika raspoređeno prema potrebi po objektima.

U pedagoškoj godini 2023./24. upisano je ukupno 179 djece, od kojih je 45 djece jasličkog uzrasta, 78 djece vrtićkog uzrasta sa radom na hrvatskom jeziku, 50 djece vrtićkog uzrasta sa radom na talijanskom jeziku te 6 djece predškolske dobi upisanih u skraćeni program male škole.

U Matičnom objektu u Vodnjanu provodi se odgojno-obrazovni rad u šest odgojnih skupina:

-mlađa jaslička skupina „Pahuljice“

-starija jaslička skupina „Zvjezdice“

-mješovita vrtićka skupina s radom na hrvatskom jeziku „Ptičice“

-mješovita vrtićka skupina s radom na hrvatskom jeziku „Ribice“

-mješovita vrtićka skupina s radom na talijanskom jeziku „Girasoli“

-mješovita vrtićka skupina s radom na talijanskom jeziku „Coniglietti“

U područnom odjeljenju u Galižani nalaze se 3 odgojne skupine:

-mješovita jaslička skupina „Bubamare“

-mješovita vrtićka skupina s radom na hrvatskom jeziku „Pčelice“

-mješovita vrtićka skupina s radom na talijanskom jeziku „Delfini“

U područnom odjeljenju u Peroju nalaze se 2 odgojne skupine:

-mješovita jaslička skupina „Pužići“

-mješovita vrtićka skupina s radom na hrvatskom jeziku „Lavići“

Osnivač ustanove je Grad Vodnjan-Citta' di Dignano.

Ustanovom rukovodi Ravnatelj i Upravno vijeće.

**ZAKONSKE I DRUGE PODLOGE NA KOJIMA SE ZASNIVA PROGRAM:**

* Državni pedagoški standard predškolskog odgoja i naobrazbe (NN 63/08, 90/10)
* Nacionalni kurikulum za rani i predškolski odgoj i obrazovanje (NN 05/15)
* Obiteljski zakon (NN 103/15, 98/19, 47/20)
* Zakon o predškolskom odgoju i obrazovanju (NN 10/97, 107/07, 94/13, 98/19, 57/22)
* Zakon o odgoju i obrazovanju na jeziku i pismu nacionalnih manjina (NN 51/00, 56/00)
* Zakon o ustanovama (NN 76/93, 29/97, 47/99, 35/08, 127/19)
* Pravilnik o posebnim uvjetima i mjerilima ostvarivanja programa predškolskog odgoja (NN 84/2021 )
* Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću (NN 133/97, 4/98)
* Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97)
* Pravilnik o načinu i uvjetima napredovanja u struci i promicanju u položajna zvanja odgojitelja i stručnih suradnika u dječjim vrtićima (NN 133/97, 20/05)
* Pravilnik o načinu raspolaganja sredstvima državnog proračuna i mjerilima sufinanciranja programa predškolskog odgoja (NN 134/97)
* Pravilnik o obrascima i sadržaju pedagoške dokumentacije i evidencije o djeci u dječjem vrtiću (NN 83/01)
* Program zdravstvene zaštite djece, higijene i pravilne prehrane djece u dječjim vrtićima (NN 105/02, 55/06, 121/07)
* Programsko usmjerenje odgoja i obrazovanja predškolske djece (Glasnik Ministarstva prosvjete i kulture RH, broj 7/8 1991.)
* Konvencija o pravima djeteta; Državni zavod za zaštitu obitelji, materinstva i mladeži, Zagreb, 2001.
* Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
* Zakon o proračunu (NN 144/21)
* Pravilnik o proračunskom računovodstvu i računskom planu(124/14, 115/15, 87/16, 3/18, 126/19 i 108/20)

**CILJEVI, STRATEGIJA I PROGRAMI:**

|  |  |  |
| --- | --- | --- |
| CILJEVI PROGRAMA: | STRATEGIJA ZA DUGOROČNI RAZVOJ | IZVRŠENJE CILJEVA: |
| 1. Odgoj za održivi razvoj | * poticati djecu na uočavanje, istraživanje i rješavanje ekološke problematike u skladu s interesima i razvojnim sposobnostima * poticati djecu na aktivnosti kojima će senzibilizirati obitelj i širu zajednicu na probleme u okolišu * informirati, educirati i aktivno uključiti roditelje u interdisciplinarni pristup odgoju i obrazovanju za okoliš kroz sve vrtićke aktivnosti i rješavanje problema u neposrednom okolišu * poticati razvrstavanje otpada, recikliranje i upotrebu neoblikovanog materijala * poticati sadnju povrća, cvijeća, ukrasnog bilja, voćki, stabala te brinuti o posađenom | * tokom pedagoške godine 2023./24. održale su se radionice sortiranja otpada, uspostavila se suradnja s Ekomuzejom u vidu obrađivanja i održavanja povrtnjaka na didaktičkoj farmi, kupljene su drvene gredice u koje su djeca zasadila povrće i cvijeće |
| 2. Igrajmo se i učimo u prirodi | * istraživanje prirode te usvajanje znanja o klimatskim promjenama, razumijevanju međuodnosa svih živih bića i odnosa žive i nežive prirode. * boravak u prirodi (u šumi i na livadi), igra prirodnim i neoblikovanim materijalom * poticati kod djece razvoj pozitivnih odnosa i komunikaciju s vršnjacima,   motoričkih i prostorno – orijentacijskih vještina   * spoznaja „šumskog znanja“ tj. poznavanje vrste drveća, biljaka, životinja i sl.   razvijanje pozitivnog stava prema suživotu s prirodnim okruženjem te očuvanje istog | * realizirana je edukacija za 25 odgojitelja, stručne suradnike pedagoga i psihologa te ravnatelja iz područja „Šumske pedagogije“ |
| 3. Projekt „Budi aktivan, budi zdrav“ - očuvanje zdravlja i poticanje psihofizičkog razvoja | * svakodnevno tjelesno vježbanje na otvorenom i zatvorenom prostoru * integriranje tjelesnih aktivnosti u sva područja odgojno-obrazovnog rada, motoričkom aktivnošću poticati razvoj živčanog sustava djeteta te stvaranje uvjeta za održavanje i unapređenje zdravlja * sudjelovanje u sportsko-edukativnim događajima, manifestacijama i projektima | * nabavili su se sportski rekviziti, piramida za penjanje te je realizirana edukacija za odgojitelje „Organizacija tjelesnog vježbanja“ |
| 4. „Naše malo misto“ –njegovanje tradicije i kulturnih stečevina našega mjesta | * potaknuti interes za igre, aktivnosti i događaje u povijesti * upoznavanje specifičnosti mjesta i tradicijske vrijednosti zavičaja u kojem djeca žive * uvođenje djece u aktivno doživljavanje, spoznavanje, izražavanje i stvaranje naše kulturne, nacionalne, lokalne i tradicijske baštine | * nabavio se likovni materijal za kreativno izražavanje na temu, potrošni materijal i didaktika te edukacije odgojiteljica koje su sudjelovale u projektu |
| 5. STE(a)M u vrtiću | * STEM (znanost, tehnologija, inženjerstvo,matematika) prilagođen vrtiću kao poticaj za razvoj vještina, stjecanje iskustva i povezivanje postojećih znanja sa novostečenim znanjima * znanstveni pokusi i istraživački projekti * robotika | * realizirana je drugi dio edukacija za odgojitelje, stručnog suradnika pedagoga i ravnatelja iz područja STEM- a * nabavila se STEM didaktika te robotići za početno kodiranje |

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Materijalni uvjeti rada u ustanovi osiguravaju se iz sredstava proračuna Grada Vodnjana-Dignano i participacije korisnika usluga, iz sredstava doznačenih iz Državnog proračuna koji se namjenski doznačuju za sufinanciranje troškova provođenja programa za talijansku nacionalnu manjinu, provođenje programa predškole, program za djecu sa posebnim potrebama i program za potencijalno darovitu djecu. Roditelji uplaćuju mjesečno učešće za korištenje 10-satnog programa odnosno 6-satnog programa. Roditelji nadalje ostvaruju subvencije u slučaju da su korisnici dječjeg doplatka, socijalne pomoći, za drugo dijete itd. prema socijalnom programu Grada Vodnjana-Dignano. Odlukama Upravnog vijeća ustanove oslobađa se korisnika usluge plaćanja pune mjesečne cijene programa ako je dijete na bolovanju duže od 30 dana.

U pedagoškoj 2023./2024. godini u D.V.-S.I. Petar Pan Vodnjan-Dignano ostvarivao se odgojno-obrazovni usklađen s individualnim potrebama, razvojnim mogućnostima i interesima djece. Vođeni ciljevima Nacionalnog kurikuluma za rani i predškolski odgoj i obrazovanje kroz različite aktivnosti djecu se poticalo na cjelovit razvoj, odgoj i učenje, te razvoj njihovih kompetencija: komunikacija na materinskom jeziku, elementarnu komunikaciju na stranim jezicima, matematičke kompetencije i osnovne kompetencije u prirodoslovlju i tehnologiji, digitalne kompetencije, socijalne i građanske kompetencije, inicijativnost i poduzetništvo, kulturnu svijest i izražavanje te motoričke kompetencije primjerene dobi.

Načela na koja je stavljen naglasak prilikom planiranja i organiziranja odgojno-obrazovnog rada su otvorenost za kontinuirano učenje i spremnost na unapređivanje prakse.

Tijekom pedagoške godine provodilo se stručno usavršavanje odgojitelja, stručnih suradnika, djelatnika računovodstva i tajništva te ostalih djelatnika ustanove. Kontinuirano učenje i stručno usavršavanje doprinosi osobnom razvoju svakog pojedinca te sukladno tome povećava mogućnosti za unaprjeđenje prakse.

Stručno usavršavanje stručnih djelatnika organizira se kroz sljedeće oblike:

Na razini ustanove: sastanci članova stručnog tima vrtića (ravnateljica, pedagoginja, zdravstvena voditeljica te od mjeseca studenog i psihologinja), sastanci članova stručne radne grupe (ravnateljica, pedagoginja, psihologinja, zdravstvena voditeljica, odgojiteljice – predstavnice svih odjeljenja), sjednice Odgojiteljskog vijeća, Internih stručnih aktiva, radni sastanci po objektima i sastanci radnih grupa.

Izvan ustanove: individualno usavršavanje prema interesima pojedinca – Agencije za odgoj i obrazovanje, Istarske županije, Talijanske Unije, stručna literatura, časopisi, Webinari i Zoom edukacije.

Odgojitelji i stručni suradnici dužni su sudjelovati na stručnim skupovima i seminarima u organizaciji Ministarstva znanosti i obrazovanja, Agencije za odgoj i obrazovanje te Talijanske Unije.

Kvalitetnom komunikacijom i prezentacijom odgojno-obrazovnog rada nastojalo se otvoriti vrata dobroj suradnji s roditeljima u kojoj će svaki od njih osjetiti važnost svog doprinosa te na taj način doprinijeti u stvaranju dobrih odnosa i kreiranju kurikuluma. Suradnja s roditeljima provodi se u cilju razvijanja partnerskih odnosa odgojitelja i roditelja kroz prezentacije rada vrtića i pružanje podrške roditeljima u ostvarivanju roditeljske uloge.

Provodila se suradnja s vanjskim čimbenicima s ciljem podizanja kvalitete odgojno-obrazovnog rada te unapređenja stručne, kulturne i javne djelatnosti. U suradnji s društvenim čimbenicima obogaćuje se i unapređuje kvaliteta odgojno-obrazovnog rada, stvaraju se različite prilike za učenje, proširuju se na kurikulum s raznovrsnim sadržajima kulturnog, umjetničkog, zdravstvenog i sportskog života. Nastojalo se obogatiti život djeteta u vrtiću različitim kulturno-umjetničkim doživljajima i događanjima, sportsko-rekreativnim programima, druženjima i susretima s drugom djecom i odraslima te razmjena iskustava i usavršavanje s drugim odgojno-obrazovnim i inim ustanovama.

Samorefleksija i vrednovanje programa provodi se kontinuirano. Ravnatelj, stručni suradnici i odgojitelji redovito propituju odgojno – obrazovnu praksu, analiziraju prikupljenu dokumentaciju na osnovu koje istražuju i mijenjaju vlastiti odgojno - obrazovni rad.

**IZVJEŠTAJ O POSTIGNUTIM CILJEVIMA I REZULTATIMA PROGRAMA**

U odgojno-obrazovnom radu realizirani su sljedeći ciljevi i rezultati programa:

* edukacija i senzibiliziranje djece za područja ekološke tematike
* usvajanje znanja o klimatskim promjenama, razumijevanju međuodnosa svih živih bića i odnosa žive i nežive prirode
* povećanje učestalosti prirodnih oblika kretanja i pravilne prehrane u cilju očuvanja zdravlja
* razvijanje kompetencija iz STEM područja, upoznavanje sa znanstvenim fenomenima kao preduvjet za kasnije razumijevanje znanstvenih koncepata
* usvajanje novih znanja o specifičnosti mjesta i tradicijske vrijednosti zavičaja u kojem se živi
* razvijanje komunikacije i suradnje među skupinama i svih sudionika odgojno-obrazovnog procesa

Odgojno-obrazovni proces obogaćivan je raznovrsnim aktivnostima i projektima. Posebno ističemo projekt Odgoj za održivi razvoj koji je ove pedagoške godine implementiran u odgojno – obrazovni rad. Djeca se od najranije dobi potiču na uključivanje u rad zajednice te na taj način daju svoj doprinos u razvoju ekološke svijesti. Ostvarena je suradnja s Ekomuzejom iz Vodnjana u vidu obrađivanja i održavanja povrtnjaka na didaktičkoj farmi.

Ističemo i projekt „Budi aktivan, budi zdrav“ koji se već drugu godinu zaredom provodio u svim odgojno – obrazovnim skupinama. Za ustanovu su pribavljene novi sportski rekviziti te piramida za penjanja za polivalentni prostor u DV u Peroju. Također, u suradnji sa trenerom Alexom Percanom iz AP LAB-a za odgojitelje je održana edukacija vezana za organizaciju tjelesnog vježbanja u vrtiću.

Ističemo sudjelovanje u projektu Tjedan zdravlja u vrtiću – tjedan PRAVILNE PREHRANE kojeg je provodio HZJZ, a sufinancirala Europska unija iz Europskog socijalnog fonda.

Veliku pažnju nastavili smo davati recikliranju i pravilnom gospodarenju otpadom. U suradnji s Contradom i udrugom Informo održane su interaktivne radionice o selektiranju otpada.

Rad u skupinama na talijanskom jeziku provodi se u tri odgojne skupine i to dvije u matičnom objektu u Vodnjanu i jedna u područnom objektu u Galižani. Ostvareni su slijedeći ciljevi: neposredan odgojno-obrazovni rad s djecom te njihovo uključivanje u odgojnu praksu, poboljšanje životnih uvjeta djece u ustanovi kao i suradnja s Zajednicom Talijana Vodnjana i Galižane te Talijanskom Unijom.

Program rada s potencijalno darovitom djecom provodio se u redovnim odgojnim skupinama. Ciljevi programa bili su: poticanje cjelovitog rasta i razvoja djece razvijajući postojeće potencijale i razvoj onih područja koja bi se mogla kasnije razviti kao darovitost, pomoć odgojiteljima u prepoznavanju osobitosti djeteta i njegovih odgojno - obrazovnih potreba i pomoć roditeljima u pristupanju prema potencijalno darovitom djetetu.

Koristile su se razne igre koje su poticale kreativnost, zapažanje, osjete, logičko razmišljanje, pamćenje, poštivanje pravila, suradnju, govor, znanja iz prometa, glazbe, jezika, povijesti, kulture itd. Posebno su koristili igre u kojima su grupirali riječi, pronalazili suprotnu riječ, stvarali nova imena za predmete i pojave, dodavali ono što nedostaje itd. S zapošljavanjem stručnog suradnika psihologa u našoj ustanovi, nabavila se dodatna didaktika za darovitu djecu kao sredstvo rada u individualnom pristupu.

Program predškole odnosi se na odgojno-obrazovni rad s djecom u godini prije polaska u školu koja nisu obuhvaćena redovnim programom vrtića. Vođeni suvremenom paradigmom u shvaćanju djeteta, njegova razvoja i učenja, odgojno-obrazovni rad u potpunosti se prilagođavao individualnim interesima svakog pojedinog djeteta. U odgojno - obrazovnom radu poticao se razvoj koncentracije pri aktivnostima, razvijanje grafomotorike i socio-emocionalnih vještina.

Realizacijom financijskog plana za navedeno razdoblje izvršena je većina planiranih aktivnosti. Nastojali smo biti vrtić koji prati potrebe djece, odgojno-obrazovnih djelatnika, roditelja i društvene sredine. Veliki korak u naprijed napravili smo zapošljavanjem stručnog suradnika psihologa što se izravno odražava na kvalitetu odgojno – obrazovnog rada a pogotovo na području rada s darovitom djecom te djecom s teškoćama u razvoju.

**POSEBNI IZVJEŠTAJI:**

**1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVACA I KAPITALA ZA 2023. GODINU**

* PREGLED ZADUŽIVANJA U 2023. GODINI

U 2023. godini nije bilo novih zaduživanja.

* STANJE KREDITA I ZAJMOVA NA POČETKU I NA KRAJU IZVJEŠTAJNOG RAZDOBLJA

DUGOROČNI KREDIT ZAGREBAČKA BANKA D.D.

UKUPAN IZNOS ODOBRENOG KREDITA: 1.227.685,98 EUR

ISKORIŠTEN IZNOS 1.189.685,18 EUR

STANJE KREDITA NA 01.01.2023.: 113.712,38 EUR

OTPLAĆENO GLAVNICE U 2023.: 28.428,12 EUR

OTPLAĆENO KAMATE U 2023.: 1.870,88 EUR

STANJE KREDITA NA DAN 31.12.2023.: 85.284,26 EUR

* IZNOS OTPLATE OBVEZA ZA KREDITE I ZAJMOVE PREMA DOSPJEĆU U NAREDNIM GODINAMA

DUGOROČNI KREDIT ZAGREBAČKA BANKA D.D.:

|  |  |  |
| --- | --- | --- |
| DOSPIJEĆE OBVEZE PO KREDITU | GLAVNICA | KAMATE |
| 2024. | 28.428,12 eur | 1.266,63 eur |
| 2025. | 28.428,12 eur | 782,84 eur |
| 2026. | 28.428,02 eur | 299,56 eur |
| UKUPNO | 85.284,26 eur | 2.349,03 eur |

* PREGLED DANIH ZAJMOVA I STANJE POTRAŽIVANJA ZA DANE ZAJMOVE

U 2023. godini nije bilo danih zajmova.

**2. IZVJEŠTAJ O KORIŠTENJU SREDSTAVA FONDOVA EUROPSKE UNIJE**

U 2023. godini nismo koristili sredstva fondova Europske unije.

**3. IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

U 2023. godini nije bilo danih zajmova, niti potraživanja po danim zajmovima.

**4. IZJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBAVEZA PO OSNOVI SUDSKIH SPOROVA**

Na dan 31.12.2023. godine vrtić ima evidentirana ukupna nenaplaćena potraživanja u iznosu od 27.804,15 eura, od kojih dospjela potraživanja iznose 4.254,89 eura.

Dječji vrtić na dan 31.12.2023. godine nema dospjelih obaveza kao ni potencijalnih obveza po osnovi sudskih sporova.

**5. IZVJEŠTAJ O DANIM JAMSTVIMA I PLAĆANJIMA PO PREOTESTIRANIM JAMSTVIMA**

U 2023. godini nije bilo danih jamstava.

Vodnjan, 20.ožujak 2024.

Ravnateljica

Ingrid Mirković, mag.praesc.educ